

Številka: 610-0002/2025

Datum: 8. 1. 2025

Občina Dobrepolje, Videm 35, 1312 Videm Dobrepolje, objavlja na podlagi Zakona o uresničevanju javnega interesa za kulturo (Uradni list RS, št. 77/07 – uradno prečiščeno besedilo, 56/08, 4/10, 20/11, 111/13, 68/16, 61/17, 21/18 – ZNOrg, 3/22-ZDeb, 105/22-ZZNŠPP), Odloka o proračunu Občine Dobrepolje za leto 2025 (Uradni list RS, št. 111/2024) in Pravilnika o sofinanciranju programov in projektov ljubiteljske kulture v Občini Dobrepolje (Uradni list RS, št. 39/09)

**JAVNI RAZPIS**

**za sofinanciranje programov in projektov ljubiteljske kulture v Občini Dobrepolje za leto 2025**

1. **PREDMET RAZPISA**
2. Predmet razpisa je **sofinanciranje programov in projektov ljubiteljske kulture v Občini Dobrepolje za leto 2025.**
3. Razpisana sredstva **v znesku 12.000 EUR** so zagotovljena v Proračunu Občine Dobrepolje za leto 2025 - na **proračunski postavki 0418013** Sofinanciranje programov in projektov kulturnih dejavnosti.
4. **NAMEN RAZPISA**
5. Namen javnega razpisa je sofinanciranje programov oz. projektov na naslednjih področjih:

* glasbenem,
* pevskem,
* instrumentalnem,
* gledališkem,
* likovnem,
* literarnem,
* plesnem in folklornem,
* izobraževalnem,
* produkcijskem, kinematografskem in multimedijskem področju ter
* organizacije in izvedbe prireditev ali projektov občinskega pomena.

1. **SPLOŠNI POGOJI**

* redno delo društev, sekcije, zveze in posameznega kulturnega ustvarjalca,
* stalno pripravljen program za takojšnjo izvedbo,
* urejeno članstvo,
* sodelovanje na prireditvah v občini in izven nje, (dokazila za izpolnjevanje pogoja,…),
* nadgradnja oz. skrb za kulturno dediščino.

1. **RAZPISNI POGOJI**
2. Na razpis za sofinanciranje programov in projektov ljubiteljske kulture v Občini Dobrepolje se lahko prijavijo vlagatelji pod sledečimi pogoji:

* da so registrirani za izvajanje kulturne dejavnosti in imajo sedež ali stalno prebivališče v Občini Dobrepolje, **kar dokazujejo s kopijo veljavnega temeljnega akta društva;**
* imajo zagotovljene materialne, kadrovske (izvajalce, ki so usposobljeni za posamezne dejavnosti), prostorske pogoje in organizacijske možnosti za uresničitev načrtovanih kulturnih aktivnosti, **kar zagotavljajo s podpisano izjavo;**
* imajo urejeno evidenco o članstvu in ostalo dokumentacijo v skladu z Zakonom o društvih, **kar dokazujejo s seznamom članov in plačanih članarin iz prijaviteljeve evidence;**
* poslujejo v skladu z zakonskimi predpisi in statutom društva;
* so v preteklih letih izpolnjevali pogodbene obveznosti (v kolikor so prejeli sredstva iz proračuna Občine Dobrepolje).

V kolikor je vlagatelj posameznik, mora poleg navedenih razpisnih pogojev, izpolniti še pogoj, da samostojno kot poklic opravlja kulturno dejavnost, ki je registrirana pri pristojnem ministrstvu.

1. **UPRAVIČENI PRIJAVITELJI (VLAGATELJI)**

# Na razpis se lahko prijavijo;

* društva ali sekcije, registrirane za izvajanje programov na področju kulture,
* neprofitne ustanove, ki so ustanovljene za opravljanje kulturne dejavnosti,
* posamezniki, ki so registrirani za izvajanje kulturne dejavnosti, kar izkazujejo z dokazilom o registraciji.

1. **UPRAVIČENI TER NEUPRAVIČENI STROŠKI**

**Upravičeni stroški**

Upravičeni stroški so tisti, ki so povezani z izvedbo programov in projektov izvajalcev na področju kulture, in sicer:

* avtorski honorar, avtorske pravice in stroški za SAZAS,
* potni stroški (upoštevajo se stroški prevoza dirigenta, kapelnika, voditelja, režiserja na vaje, stroški prevoza vseh udeležencev (članov sekcije, društva) na seminar - 1x, stroški prevoza za sodelovanje na območnih in regijskih revijah, prireditvah (folklora) in koncertih izven občine (vokalna skupina, zbor), stroški prevoza za eno gostovanje dramske igre, stroški prevozov za glavne izvajalce literarno - potopisnih večerov in stroški prevozov za sodelovanje na extemporu - skupinski prevoz),
* letnega koncerta, samostojnega koncerta, premierne predstave (igre, folklore), likovno- foto razstave, delež stroškov extempora, izvedba celovečernega dogodka (upravičeni so stroški vabil, daril, dvorane - tehnike, scene, str. hostes in vodenja),
* stroški notnega materiala in drugih pisnih gradiv,
* stroški pogostitev (upravičeni so samo stroški pogostitev za en letni koncert, za premiero - igro, za eno razstavo, za premierno celovečerno predstavo – folklora, dogodek),
* drugi materialni stroški, so stroški vzdrževanja in nakupa manjših rekvizitov, vzdrževanja kostumov, popravila inštrumentov, tehnična oprema,
* stroški izobraževanja so samo stroški kotizacije,
* stroški najemnin (upravičene so najemnine, ki so sklenjene po pogodbi).
* stroški provizij za vodenje transakcijskega računa, priprava in oddaja bilanc in podatkov na davčno upravo, ptt. stroški se krijejo iz sredstev za stalni del po pravilniku v vrednosti 200 EUR.

1. **FINANČNI POGOJI**
2. Sredstva za ljubiteljsko kulturno dejavnost se zagotavljajo v proračunu Občine Dobrepolje v znesku, ki je določen z odlokom o proračunu za posamezno leto.
3. Dodeljena sredstva morajo biti porabljena v letu odobritve sredstev.
4. Če vlagatelj, ki so mu bila sredstva odobrena, ne bo pristopil k podpisu pogodbe v roku, določenem v sklepu o dodelitvi sredstev, se bo upoštevalo, da je **enostransko odstopil od odobrenih sredstev in od sklenitve pogodbe**. V navedenem primeru se šteje, da je vlagatelj vlogo umaknil.

1. **POGOJI SKLEPANJA POGODB**
2. Upravičenec, ki bo prejel sklep o dodelitvi sredstev, mora na Občini Dobrepolje v **20 dneh od pravnomočnosti sklepa** pristopiti k podpisu pogodbe o sofinanciranju javnega kulturnega programa oziroma projekta.
3. V kolikor občinska uprava ugotovi, da izvajalec ne izpolnjuje pogodbe, mu lahko zadrži izplačilo še neizplačanih sredstev ali zahteva vrnitev v ta namen že dodeljenih sredstev vključno z zakonitimi zamudnimi obrestmi od dneva pridobitve sredstev.
4. **POGOJI ČRPANJA SREDSTEV**
5. Črpanje odobrenih sredstev je dokumentarno in se izvede po podpisu pogodbe ter predložitvi:

* **pisnega zahtevka** za nakazilo sredstev skupaj **z izjavo**, da so bila vsa sredstva porabljena za namene sofinanciranja programov in projektov ljubiteljske kulture, s katerimi se je vlagatelj prijavil na javni razpis,
* **izvirnikov računov;** v primeru kopij dokumentov je potrebno napisati in s podpisom potrditi, da je kopija istovetna izvirniku,
* **potrdilo o plačilu** (npr.: bančni izpiski…), kot dokazila o že opravljenih plačilih računov, ki so podlaga za izvršitev refundacije.

1. **Rok črpanja odobrenih sredstev** je v letu odobritve sredstev. Način izplačila se podrobneje opredeli s pogodbo o sofinanciranju. Skrajni rok za oddajo zahtevkov za izplačilo sredstev, skupaj z ustreznimi dokazili za izplačilo je 20. 11. 2025.
2. Za dogodke v mesecu decembru, mora pogodbenik do 20. 11. 2025 predložiti predračun, vsa ostala obvezna dokazila zahtevkov pa se dostavijo na sedež Občine v roku **dveh delovnih dni** od izvedbe in ne kasneje kot 28. 12. 2025**.**
3. V kolikor upravičenec ne bo v roku dostavil ustrezne dokumentacije za črpanje, se bo smatralo, da je vlagatelj enostransko odstopil od odobrenih sredstev.
4. Vsi predloženi dokumenti morajo biti podpisani s strani odgovorne osebe.
5. **POGOJI SPREMLJANJA NAMENSKE PORABE SREDSTEV**
6. Občina Dobrepolje spremlja namensko porabo sredstev in izvajanje projektov:

* z možnostjo, da kadarkoli preveri namensko porabo sredstev,
* na podlagi zahtevanih dokazil, ki jim mora predložiti izvajalec (npr. pisno povabilo v primeru gostovanja, vabilo oz. plakat o dogodku),
* preko letnih poročil o poteku zastavljeni projektov in porabi sredstev,
* z zaključnim poročilom projekta (v primeru nabave in vzdrževanja opreme in objektov se poročilu priloži fotografijo opreme in kopije računov),
* s spremljanjem prireditev,
* s kontrolo in primerjavo programov letnih koncertov.

1. V kolikor izvajalec sredstev ne porabi namensko, je to razlog za prekinitev pogodbe. V navedenem primeru bo občina zahtevala vrnitev nenamensko porabljenih sredstev, vključno z zakonitimi zamudnimi obrestmi od dneva pridobitve sredstev. Vrnjena sredstva se na predlog razpisne strokovne komisije razdelijo med ostale izvajalce ljubiteljske kulture. Sklep o dodelitvi teh sredstev potrdi župan.
2. **VSEBINA VLOGE**

**Vsa dokumentacija ter priloge se morajo glasiti na prijavitelja.**

**Obvezna dokumentacija**

* + - 1. V celoti izpolnjen ustrezen originalni prijavni obrazec (izpolnjen, podpisan in žigosan) s podpisano Izjavo o strinjanju z razpisnimi pogoji.

**Obvezna dokazila, priloge ter izjave, ki so sestavni del vloge**

* + - 1. **Priloga REG:** Temeljni akt društva o ustanovitvi.
      2. **Priloga ČLA**: Seznamom članov in plačanih članarin iz prijaviteljeve evidence.
      3. **Priloga IZJ:** Izjava s katero vlagatelj zagotavlja materialne, kadrovske, prostorske pogoje in organizacijske možnosti za uresničitev načrtovanih aktivnosti.
      4. **Priloga PRI:** Dokazila o sodelovanju na prireditvah v občini in izven nje.

1. **MERILA ZA OCENJEVANJE**
2. **Stalni del** plačila za redno delovanje društva s področja kulturne dejavnosti, brez programa v načrtovanem letu (stroški provizij za vodenje transakcijskega računa, priprava in oddaja bilanc in podatkov na davčno upravo) **skupno največ 200 EUR.**
3. **Stimulativni del glede na društveno dejavnost – skupaj največ 225 točk**

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Število članov v društveni dejavnosti** | | | | | | | | | | | | | | | | |
| št. članov | | 3-10 | | | 11-20 | | | 21-30 | | | 31-40 | | | 41 in več | | |
| št. točk | | 3 | | | 6 | | | 9 | | | 12 | | | 15 | | |
| **Jubilejna leta delovanja** | | | | | | | | | | | | | | | | |
| leta | 10 | | 20 | 30 | | 40 | 50 | | 60 | 70 | | 80 | 90 | | 100 | 110 |
| točke | 10 | | 20 | 30 | | 40 | 50 | | 60 | 70 | | 80 | 90 | | 100 | 110 |
| **Števila članov za izobraževanje** | | | | | | | | | | | | | | | | |
| št. članov | | do 10 | | | 11-20 | | | 21-30 | | | 31-40 | | | 41 in več | | |
| točke | | 20 | | | 40 | | | 60 | | | 80 | | | 100 | | |

1. **Promocijski del za podporo pri izdaji knjige, TV spota, zgoščenke**

|  |  |  |  |
| --- | --- | --- | --- |
|  | **Knjižna publikacija** | **Zgoščenka/DVD** | **TV spot/dok. posnetek** |
| Pevski zbor | 80 T | 120 T | 120 T |
| Mala vokalna skupina | 80 T | 120 T | 90 T |
| Instrumentalna skupina nad 30 članov | 80 T | 140 T | 180 T |
| Instrumentalna skupina od 10-30 članov | 80 T | 130 T | 160 T |
| Instrumentalna skupina pod 10 članov | 80 T | 70 T | 90 T |
| Literarna, izobraževalna skupina | 80 T | 70 T | 120 T |
| Likovna skupina | 100 T | 70 T | 90 T |
| Gledališka skupina | 80 T | 130 T | 120 T |
| Folklorna, plesna skupina | 80 T | 130 T | 100 T |

1. **Variabilni del: programsko projektni del**

|  |  |
| --- | --- |
| **Pevske skupine nad 12 članov** | |
| Št. vaj | Prizna se največ 60 vaj na sezono |
| Letni koncert | 120 T |
| Gostovanja v tujini | 70 T |
| Samostojni nastop | 40 T |
| Sodelovanje na prireditvi | 25 T |
| **Male vokalne skupine do 12 članov, ljudski pevci in/ali godci** | |
| Št. vaj | Prizna se največ 60 vaj na sezono |
| Letni koncert vokalne skupine | 80 T |
| Koncert ljudskih godcev in pevcev | 80 T |
| Gostovanja v tujini | 50 T |
| Samostojni nastop | 30 T |
| Sodelovanje na prireditvah | 15 T |
| **Instrumentalne skupine nad 30 članov** | |
| Št. vaj | Prizna se največ 90 vaj na sezono |
| Letni koncert | 180 T |
| Dan GODBE | 700 T |
| Gostovanje v tujini | 110 T |
| Samostojni nastop | 70 T |
| Sodelovanje na prireditvah | 40 T |
| **Instrumentalne skupine od 10 do 30 članov** | |
| Št. vaj | Prizna se največ 70 vaj na sezono |
| Letni koncert | 160 T |
| Gostovanja v tujini | 90 T |
| Samostojni nastop | 70 T |
| Sodelovanje na prireditvah | 30 T |
| **Instrumentalne skupine do 10 članov** | |
| Št. vaj | Prizna se 0 vaj na sezono |
| Letni koncert | 80 T |
| Gostovanje v tujini | 80 T |
| Samostojni nastop | 50 T |
| Sodelovanje na prireditvah | 30 T |
| Sodelovanjem na prireditvah | 15 T |
| **Gledališke in lutkovne skupine** | |
| Št. vaj (Ena vaja poteka 3 do 4 šolske ure) | Prizna se največ 60 vaj na sezono |
| Premiera celovečerne predstave | 180 T |
| Repriza celovečerne predstava | 50 T |
| Krajša predstava do 1 ure | 60 T |
| Krajša predstavitev skeč | 30 T |
| Gostovanja | 120 T |
| Predstava na prostem | 400 T |
| **Literarne, izobraževalne skupine** | |
| Št. vaj | Za srečanje oziroma dogodek se prizna največ 30 vaj na sezono (npr.: potopisni večer, literarni večer, poezije, beremo skupaj…) |
| Premiera celovečernega dogodka | 30 T |
| Repriza celovečernega dogodka | 20 T |
| Krajša predstavitev – recital, razstava | 15 T |
| Sodelovanje | 10 T |
| **Likovne, foto, filmske in video produkcijske skupine** | |
| Št. vaj | Za srečanje se prizna največ 30 vaj na sezono |
| Organizacija likovne, fotografske, kiparske razstave | 180 T |
| EXTEMPORE | 400 T |
| Gostovanja | 50 T |
| Krajša predstavitev – avdio/video/www inštalacija do 15 min | 70 T |
| **Folklorne plesne skupine** | |
| Št. vaj | Za folklorno skupino se prizna največ 60 vaj na sezono, za plesno skupino se prizna največ 40 vaj na sezono |
| Premiera celovečerne predstave | 120 T |
| Repriza celovečerne predstave | 50 T |
| Krajša predstavitev – venček plesov do 15 min | 40 T |
| Krajša predstavitev – 1 ples | 20 T |
| Gostovanja folklorne skupine | 70 T |
| Gostovanja plesne skupine | 50 T |

**Vrednotenje dejavnosti ZKD Dobrepolje**

|  |  |
| --- | --- |
| **400 T** | za redno dejavnost koordiniranja dejavnosti kulturnih društev |
| **300 T** | za sodelovanje pri pripravi in izvedbi kulturne prireditve (slovenski kulturni praznik) |
| **300 T** | za sofinanciranje izobraževanja članov kulturnih društev in podelitve nagrad ob jubilejih in izjemnih dosežkih društev |

1. **ROK IN NAČIN PRIJAVE**

1. Vlagatelji oddajo vloge do izteka posameznega roka, **s priporočeno pošto ali osebno** v času uradnih ur, na naslov Občina Dobrepolje, Videm 35, 1312 Videm-Dobrepolje. Za oddajo prijav velja poštni žig na oddani priporočeni pošiljki.

**Rok za oddajo prijav do vključno 7. 3. 2025.**

**Popolna vloga Z NAZIVOM IN NASLOVOM VLAGATELJA NA OVOJNICI mora biti dostavljena ali poslana v zaprti ovojnici z oznako**

* **»NE ODPIRAJ« – ter pripisom »KULTURA 2025«,**

Vzorec ovojnice je v razpisni dokumentaciji.

**Na ovojnici vloge morajo biti razvidni datum in čas (ura, minuta) oddaje vloge, ki ju označi pošta oziroma občina,** naziv in naslov vlagatelja ter oznaka javnega razpisa.

Vloge se odpirajo po vrstnem redu, kot so prispele. Odpiranje vlog za izbor kulturnih programov in projektov bo v 5. delovnih dneh po poteku roka za oddajo vlog.

**Razpis ter razpisna dokumentacija sta na voljo na spletni strani občine**: [**http://www.dobrepolje.si/razpisi**](http://www.dobrepolje.si/razpisi)alina sedežu Občine Dobrepolje, Videm 35, 1312 Videm-Dobrepolje.

1. **OBRAVNAVA VLOG**
2. **Vlagatelje**, katerih vloge bodo nepopolne, bo komisija pisno pozvala, da jih dopolnijo v roku 8 dni od prejema poziva za dopolnitev.
3. Vloge, ki jih vlagatelj v zahtevanem roku 8 dni od dneva prejema obvestila ne dopolni ali jih neustrezno dopolni, se **s sklepom kot nepopolne zavrže**.
4. Vloge, ki bodo prispele prepozno, **se bodo** **zavrgle.**
5. Komisija bo enakovredno obravnavala vse popolne vloge, ki bodo prispele pravočasno oziroma bodo dopolnjene v predpisanem roku. O odpiranju vlog in o izboru prejemnikov bo komisija vodila zapisnik.
6. Vlagatelji bodo o rezultatih obravnave vlog pisno obveščeni s sklepom, in sicer praviloma v roku 30 dni od dneva odpiranja vlog. V kolikor bodo vloge nepopolne, bo poslan pozivi za dopolnitev.
7. Zoper sklep o dodelitvi sredstev je dovoljena pritožba v roku 8 dni od dneva vročitve sklepa vlagatelju. O pritožbi zoper sklep odloča župan Občine Dobrepolje. Odločitev župana je dokončna.
8. Vloge, ki ne bodo ustrezale razpisnim pogojem, bodo kot **neutemeljene zavrnjene.**